**NYHEDSBREV marts 2023**

Kære medlemmer

Efter en veloverstået generalforsamling 8/2-2023 er den nyvalgte bestyrelse trådt i arbejdstøjet.

Vi har fået mulighed for at udstille på pleje- og aktivitetscentret “Lindehaven” på Betty Nansens Allé.

Vi havde kun lidt tid forud for den første udstilling og det blev derfor bestyrelsen som er de første udstillere.

Man udstiller i en tre-måneders periode med salg for øje.

Første fernisering bliver 17/3-2023 kl 15-17 hvor “Lindehaven” er vært med et forfriskende glas bobler.

I er hjertelig velkomne, så I kan tage de nye muligheder i øjesyn.

Vores jubilæumsudstilling i Rådhushallen begynder at tage form. Vi har fået en bevilling på kr 16.000 fra Frederiksberg kommunes “Hurtigpulje”.

Et projekt om bæredygtig kunst, som skal strække sig over et år og som skal være et pilotprojekt forud for ansøgningen til Rundetaarns udstillingen, er også ved at være klar til præsentation.

Det vil blive præsenteret på hjemmesiden omkring 1.april.

Vi afventer i øjeblikket svar fra FrederiksbergFonden.

Så er der sendt henvendelser til kunstforeninger på Frederiksberg med tilbud om udstillinger med værker af Kunstnerlaugets medlemmer.

Vi afventer tilbagemeldinger hvorefter I vil blive orienteret på hjemmesiden.

Kunstnerlauget deltager i Frederiksberg dagen 3/6-2023.

Vi vil stå for en kunstbasar udenfor Medborgercentret, Nordens Plads 16, og her vil laugets medlemmer få mulighed for at sælge mindre værker til rimelige priser. Læs nærmere på hjemmesiden når vi kommer tættere på.

Glædeligt forår🌿🌿

Marianne Mac Manus